Document ID: 32003R1780

Kommissionens forordning (EF) nr. 1780/2003
af 10. oktober 2003
om ændring af forordning (EF) nr. 2366/98 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2003/04
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1638/98 af 20. juli 1998 om ændring af forordning nr. 136/66/EØF om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2), særlig artikel 2, stk. 4, og
ud fra følgende betragtninger:
(1) I henhold til artikel 2, stk. 1, i forordning (EF) nr. 1638/98 skal der etableres et geografisk informationssystem (GIS) for at øge kendskabet til og kontrollen med produktionen af olivenolie på producentniveau. I henhold til artikel 2a i forordning (EF) nr. 1638/98 kan oliventræer og dertil svarende arealer, der ikke er registreret i et geografisk informationssystem, som er etableret i henhold til samme forordnings artikel 2, fra den 1. november 2003 ikke længere lægges til grund for støtte til produktion af olivenolie under den fælles markedsordning for fedtstoffer.
(2) Artikel 23-26 i Kommissionens forordning (EF) nr. 2366/98(3), senest ændret ved forordning (EF) nr. 2383/2002(4), indeholder nærmere bestemmelser for anvendelsen af det geografiske informationssystem for oliven tillige med kriterierne for, hvornår etableringen af systemet kan anses for at være afsluttet for en region eller en medlemsstat.
(3) I artikel 26, stk. 3, tredje afsnit, i forordning (EF) nr. 2366/98 er der fastsat en procedure, der foreskriver, at Kommissionen på grundlag af en rapport fra medlemsstaten konstaterer, om det geografiske informationssystem for oliven er afsluttet. I betragtning af, at etableringen af et sådant system bliver en betingelse for at kunne få støtte til produktion af olivenolie, og for at forenkle de administrative procedurer med henblik på at gøre informationssystemet for oliven hurtigere og mere effektivt at anvende, bør kravet om nævnte procedure udgå.
(4) Kravet om, at medlemsstaterne underretter Kommissionen om de foranstaltninger, de har truffet for at etablere og afslutte det geografiske informationssystem for oliven, bør dog opretholdes.
(5) Artikel 26, stk. 3, i forordning (EF) nr. 2366/98 bør ændres i overensstemmelse hermed.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
Artikel 26, stk. 3, i forordning (EF) nr. 2366/98 affattes således:
"3. Medlemsstaterne underretter Kommissionen om de nationale foranstaltninger, de har truffet efter artikel 23-26, og om, hvorvidt etableringen af det geografiske informationssystem for oliven er afsluttet for medlemsstaten eller i givet fald for en region."
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. oktober 2003.

Labels: 17
19
5